Bendt Fredberg Jensen fejrede i dag sin 87-års fødselsdag samtidig med sit 40-års jubilæum som ejer af Brøndums Hotel.

Et hotel, der blev købt med hjertet og ikke med hjernen. Sådan beskriver Bendt Fredberg Jensen selv beslutningen om at købe Brøndums Hotel i Skagen. Han købte hotellet den 3. maj 1977 - en beslutning hans ejendomsmægler kun havde hovedrysten til overs for. - Da det blev sat til salg, tænkte jeg "nu må jeg eje det". Jeg vidste godt, det havde stor underskud, men jeg købte det ikke for at tjene på det. Jeg købte det med hjertet, siger Bendt Fredberg Jensne. I dag kunne Bendt så fejre 40-års jubilæum som ejer. En fejring, der blev slået sammen med hans 87-års fødselsdag.  Derfor var intet mindre end 150 mennesker mødt op til receptionen på Brøndums Hotel for at fejre ham.